Panjab (Índia)

Panjab (en panjabi: ਪੰਜਾਬ; en indi: पंजाब) es un estat del nòrd d'Índia. Fasent partit de la pus granda region  del soscontinent indian de Panjab, l'Estat es bordat per lo territòri de l'Union indiana de  Jammu e Cashmir al nòrd, e los Estats indians de Himachal Pradesh a l'èst, Haryana al sud e al sud-èst, e Rajasthan al sud-oèst. Confronta la província paquistanesa de  Panjab a l'oèst. L'Estat cobrís una superfícia de 50 362 quilomètres carrats, siá 1,53% de la zona geografica totala d'Índia. Se tracta del 20en pus grand Estat indian e amb 27 704 236 abitants al recensament de 2011, Panjab es lo 16en Estat en populacion, comprenent 22 districtes. Lo panjabi es la lenga oficiala pus parlada de l'Estat. Lo principal grop etnic son los panjabis, amb los sikhs (58%) e los indos (38%). La capitala de l'Estat es Chandigarh, un Territòri de l'Union e tanben la capitala de l'Estat vesin de Haryana. Los cinc afluents d'Indus son Sutlej, Ravi, Beas, Chenab e Jhelum.

Categoria:Panjab (Índia)
Categoria:Estat d'Índia